

 **Η νέα σεζόν του NBA κάνει «τζάμπολ» στην COSMOTE TV**

* *Έναρξη της αγωνιστικής δράσης την Τετάρτη 25/10*

24 Οκτωβρίου 2023

Η δράση στο [**NBA**](https://www.youtube.com/watch?v=fxC0Ix2Hkac), το μεγαλύτερο πρωτάθλημα μπάσκετ στον κόσμο, ξεκινά **ζωντανά και αποκλειστικά** στα «παρκέ» της **COSMOTE TV** τα ξημερώματατης **Τετάρτης 25/10**.Και τη νέα σεζόν οι συνδρομητές των καναλιών COSMOTE SPORT θα έχουν τη δυνατότητα να παρακολουθήσουν περισσότερες από **350 ζωντανές μεταδόσεις αγώνων** και θεαματικές μονομαχίες ανάμεσα στους κορυφαίους παίκτες του πλανήτη, μεταξύ των οποίων Λεμπρόν Τζέιμς, Νίκολα Γιόκιτς, Τζόελ Εμπίντ, Στέφεν Κάρι, Κέβιν Ντουράντ και φυσικά, ο Γιάννης Αντετοκούνμπο.

Την αυλαία της σεζόν 2023-2024 θα ανοίξουν την Τετάρτη 25/10 στις 02.30, οι πρωταθλητές [**Ντένβερ Νάγκετς**](https://www.youtube.com/watch?v=kSizPXilYt4) του Νίκολα Γιόκιτς, οι οποίοι θα υποδεχθούν τους **Λέικερς** του Λεμπρόν Τζέιμς, σε ένα ματς που θα μεταδοθεί από το COSMOTE SPORT 4HD και ταυτόχρονα από το επίσημο [YouTube κανάλι](https://www.youtube.com/watch?v=uMMEaA0IahI) της COSMOTE TV. Την ίδια μέρα στις 05.00 (COSMOTE SPORT 9HD) οι **Ουόριορς** του Στέφεν Κάρι θα αναμετρηθούν με τους **Σανς** του Κέβιν Ντουράντ.

Την Πέμπτη 26/10, τα κανάλια COSMOTE SPORT θα φιλοξενήσουν ζωντανά και αποκλειστικά τρεις ακόμα αναμετρήσεις. Πρόκειται για τα ματς **Μαϊάμι Χιτ-Ντιτρόιτ Πίστονς** (02.30, COSMOTE SPORT 7HD), **Σαν Αντόνιο Σπερς-Ντάλας Μάβερικς** (04.30, COSMOTE SPORT 4HD) και **Λος Άντζελες Κλίπερς-Πόρτλαντ Τρέιλ Μπλέιζερς** (05.30, COSMOTE SPORT 7HD).

Τα ξημερώματα της Παρασκευής 27/10 (02.30, COSMOTE SPORT 4HD) στη «μάχη» θα ριχτεί και ο **Γιάννης Αντετοκούνμπο** με τους [**Μιλγουόκι Μπακς**](https://www.youtube.com/watch?v=an7iaqrdgBw), οι οποίοι θα υποδεχτούν τους **76ers** του Τζόελ Εμπίντ. Τα «ελάφια» αποτελούν για ακόμα μία χρονιά ένα από τα μεγάλα φαβορί για την κατάκτηση του τροπαίου, έχοντας ενισχύσει σημαντικά το ρόστερ τους με την απόκτηση του Ντέμιαν Λίλαρντ.

Η δράση θα συνεχιστεί και το Σαββατοκύριακο 28-29/10 με τα ματς **Μέμφις Γκρίζλις-Ντένβερ Νάγκετς** (28/10, 02.00, COSMOTE SPORT 7HD), **Πόρτλαντ Τρέιλ Μπλέιζερς-Ορλάντο Μάτζικ** (28/10, 05.00 COSMOTE SPORT 7HD), **Σακραμέντο Κίνγκς-Γκόλντεν Στέιτ Ουόριορς** (28/10, 05.00, COSMOTE SPORT 8HD), **Νιου Όρλεανς Πέλικανς-Νιου Γιόρκ Νικς** (29/10, 02.00, COSMOTE SPORT 4HD), **Κλίβελαντ Καβαλίερς-Ιντιάνα Πέισερς** (29/10, 02.30, COSMOTE SPORT 7HD) και **Οκλαχόμα Σίτι Θάντερ-Ντένβερ Νάγκετς** (29/10, 21:30, COSMOTE SPORT 4HD).

**Το «NBA 360» έρχεται αποκλειστικά στην COSMOTE TV**

Το Σάββατο 28/10, το «**NBA 360**» επιστρέφει στην COSMOTE TV, με παράλληλη κάλυψη 11 αγώνων του ΝΒΑ, που θα διεξαχθούν από τις 02.00 έως τις 05.00 τα ξημερώματα. Οι τηλεθεατές θα «ταξιδεύουν» από γήπεδο σε γήπεδο, παρακολουθώντας με ζωντανό σχολιασμό όλες τις κορυφαίες στιγμές των αναμετρήσεων, μόλις αυτές συμβαίνουν.

Παράλληλα, οι συνδρομητές της COSMOTE TV θα έχουν την ευκαιρία, μέσω του COSMOTE SPORT 7HD, να παρακολουθούν καθημερινά σε ζωντανή αναμετάδοση το **NBA TV**, το επίσημο κανάλι της διοργάνωσης.

Αναλυτικά το πρόγραμμα των αγώνων της 1ης εβδομάδας:

|  |  |  |  |
| --- | --- | --- | --- |
| **Ημέρα** | **Παιχνίδι** | **Ώρα** | **Κανάλι** |
| Τετάρτη 25/10 | Ντένβερ Νάγκετς-Λος Άντζελες Λέικερς | 02.30 | COSMOTE SPORT 4HD & YouTube κανάλι της COSMOTE TV |
| Γκόλντεν Στέιτ Ουόριορς-Φοίνιξ Σανς | 05.00 | COSMOTE SPORT 9HD |
| Πέμπτη 26/10 | Μαϊάμι Χιτ-Ντιτρόιτ Πίστονς | 02.30 | COSMOTE SPORT 7HD |
| Σαν Αντόνιο Σπερς-Ντάλας Μάβερικς | 04.30 | COSMOTE SPORT 4HD |
| Λος Άντζελες Κλίπερς-Πόρτλαντ Τρέιλ Μπλέιζερς | 05.30 | COSMOTE SPORT 7HD |
| Παρασκευή 27/10 | Μιλγουόκι Μπακς-Φιλαδέλφεια 76ers | 02.30 | COSMOTE SPORT 4HD |
| Σάββατο 28/10  | NBA 360 | 02.00 | COSMOTE SPORT 4HD |
| Μέμφις Γκρίζλις-Ντένβερ Νάγκετς  | 02.00 | COSMOTE SPORT 7HD |
| Πόρτλαντ Τρέιλ Μπλέιζερς-Ορλάντο Μάτζικ | 05.00 | COSMOTE SPORT 7HD |
| Σακραμέντο Κίνγκς-Γκόλντεν Στέιτ Ουόριορς | 05.00 | COSMOTE SPORT 8HD |
| Κυριακή 29/10 | Νιου Όρλεανς Πέλικανς-Νιου Γιόρκ Νικς | 02.00 | COSMOTE SPORT 4HD |
| Κλίβελαντ Καβαλίερς-Ιντιάνα Πέισερς | 02.30 | COSMOTE SPORT 7HD |
| Οκλαχόμα Σίτι Θάντερ-Ντένβερ Νάγκετς | 21.30 | COSMOTE SPORT 4HD |